“VALE KOHVRI VÕTSITE, MEHED” oktoober 14, 2014

Posted by Alcohol Awareness in Uncategorized

Tänases Postimehes on “Piiritult puhta maitsega viina” reklaam, mille reklaamisõnumiks on “Vale kohvri võtsite, mehed”. Pildil aga alkohoolsete jookide “kohver”, mis seisab metsas riigipiiri kujutleva aia peal.

Tõenäoliselt tekitab selline reklaam paljudes inimestes vastumeelsust. Üks meie kaaskodanikest on Venemaal vanglas, tulevik on ebaselge ja tume. Kodumaal on tema omaksed ja sõbrad, kelle jaoks on kogu kontekst loomulikult eriti tundlik. Ja siin on üks alkoholifirma, kes on otsustanud olukorda kasutada, et oma toodet reklaamida ja kasumit suurendada.

Viitame Reklaamiseaduse paarile punktile, millega antud reklaam meie hinnangul on selges vastuolus.

“Reklaam ei tohi: 1) olla vastuolus heade kommete ja tavadega;

7) kasutada ära õnnetusjuhtumi või eriolukorra mõju isiku otsustusvõimele;”

Esitasime Tarbijakaitseametile kaebuse 14. oktoobril.